Karlien van Jaarsveld
Karlien van Jaarsveld (rođena 21. prosinca 1985. godine u Paarlu) je afrikanerska pjevačica. Njen prvi album, As die Gordyn Val, izašao je 2010. godine. Ranije je bila član rock sastava Revolusie, ali ga je napustila pred kraj 2008. godine.

Životopis 
Karlien van Jaarsveld je najstarija od troje djece. Njen brat, Bobby van Jaarsveld, također je pjevač.

Počela je nastupati zajedno sa svojim bratom Bobbyjem van Jaarsveldom 2005. godine kao njegov gitarista i prateći vokal. Također je otpjevala jedan duet sa Bobbyjem na njegovom prvom albumu. 

Karlien je tijekom 2006. godine odlučila da krene svojim putem i tad je osnovala rock sastav, Revolusie. Bila je osnivačica i glavni vokalista sastava. Oduvijek ju je zanimala rock glazba i njene dvije godine zajedno sa Revolusie smatra važnom životnom školom. Ipak, Karlien se u listopadu 2008. godine odlučila na solo karijeru i napušta Revolusie.

Produkcijska kuća Johan Vorster Songs započinje suradnju s Karlien. Tada izlazi Karlienin prvi album Jakkals Trou met Wolf se Vrou. Također su snimljeni i spotovi za pjesme Beter as Liefde i Jakkals Trou met Wolf se Vrou. Album je u prodaji dostigao platinum status.

Karlien se pojavila u afrikaans filmu Platteland zajedno sa Steveom Hofmeyrom, Bokom van Blerkom, Jayjem i Lianie May. Igrala je ulogu drske kćerke maturantice.

Karlien se vjenčala s bivšim Springbokom i Blou Bulom Derrickom Hougaardom. Pred kraj 2013. godine rodila je sinove blizance. Pjesma "Daniël en Eliah" na njenom albumu My Hartjie posvećena je njima. Kasnije se vjenčala sa Joeom Breytenbachom, bivšim ragbijašem.
Njihovo prvo dijete, kćerka Elah, rođena je u listopadu 2017. godine.

Nagrade i nominacije 
2011: Huisgenoot Tempo nagrade: Najbolji debitant (osvojila), Najbolji pop album (nominacija), Najbolji ženski izvođač (nominacija)
2012: Ghoema nagrade: Najbolji ženski izvođač (osvojila), Pjesma godine za “Jakkals Trou met Wolf se Vrou” (nominacija), Glazbeni spot godine za “Jakkals Trou met Wolf se Vrou” (osvojila), Album godine za “Jakkals Trou met Wolf se Vrou” (nominacija), Najbolji pop album za “Jakkals Trou met Wolf se Vrou” (osvojila)

Diskografija 
 2010: As die Gordyn Val
 2011: Jakkals Trou met Wolf se Vrou
 2013: Uitklophou
 2015: My Hartjie
 2017: Sing vir Liefde

Filmografija 
 2011: Platteland
 2013: As jy sing

Kazalište 
 2015: Aspoestertjie

Izvori

Vanjske poveznice 
 Karlienina službena stranica  (af)
 Karlienin Facebook profil (af)
 Karlienin Twitter profil (af)

Glazbeni spotovi
 
 
 
 
 
 

Rođeni 1985.
Južnoafričke pjevačice
Afrikanerske pjevačice